Bühler var Hans Franks nestkommanderende i den tyske administrasjonen av Generalguvernementet i det okkuperte Polen. Han var fullt informert om forbrytelsene begått av nazistene der og medvirket selv til planlegging og iverksetting av holocaust. Han deltok på Wannsee-konferansen. Bühler ble etter krigen i Polen dømt til døden og henrettet for forbrytelser mot menneskeheten. Fra han begynte i Hans Franks advokatkontor i 1930 var Bühlers virke og endelikt knyttet til Hans Frank.